open-index/open-wikipedia-markdown huggingface dataset:
Valdres og Hallingdal Fotballkrets

**Valdres og Hallingdal Fotballkrets** er en tidligere krets i Norges Fotballforbund.

*Valdres Fotballkrets* ble stiftet 29. oktober 1932. 
Hallingdal ble overført fra Øvre Buskerud Fotballkrets til Valdres Fotballkrets i 1957.
I 1961 byttet kretsen navn til *Valdres og Hallingdal Fotballkrets*.
Kretsen ble slått sammen med Oplandenes Fotballkrets i 1979.

## Kretsens ledere
* Torleif Wingdal, Fram (1933–1935)
* Sigurd Granheim, Begnadalens IL (1936–1937)
* Olav Svennæs, Fagernes IL (1938–1946)
* Torgeir Hovi, Øystre Slidre FL (1947)
* Odvin Lindahl, Fagernes IL (1948–1950)
* Bjarne Bang, Bagn IL (1951–1953)
* Reidar Sørensen, Leira (1954–1959)
* Nils Kvissel, Fagernes IL (1960)
* Arne Johansen, Fagernes IL (1961)
* Karsten Bergo, Gol (1961–1963)
* Ivar Rosendal, Røn (1964–1968)
* Jon Brunborg, Gol (1969–1972)
* Arne Sælid, Øystre Slidre (1973–1974)
* Tor Støback, Gol (1975–1976)
* Svein Ole Lappen, Aurdal/Leira (1977–1979)

## Referanser


## Kilder
*
Oplandenes Fotballkrets

**Oplandenes Fotballkrets** (stiftet 5. august 1905) er en tidligere krets i Norges Fotballforbund.

Hamar og Omegns fotballkrets inngikk i kretsen fra og med 1927.

Oplandenes Fotballkrets, Gudbrandsdal Fotballkrets, Sør-Østerdal Fotballkrets og Glåmdal Fotballkrets ble slått sammen til Indre Østland Fotballkrets 5. desember 1987.

## Kretsens ledere
* C.F.B. Schøyen, Hamar Ynglingeforenings IL (1905–?)
* H. Mohn, FK Gjøvik-Lyn (1914)
* Torstein Lange, FK Gjøvik-Lyn (1915)
* A. Michelsen, Hamar IL (1916–1917)
* A. Dehli, Hamar IL (1918–1919)
* O. M. Olsen, FK Gjøvik-Lyn (1920)
* Ola Grimsby, FK Gjøvik-Lyn (1921–1923)
* B. S. Schau, Raufoss IL (1924)
* O. Næss, FK Gjøvik-Lyn (1925)
* Hans Barkost, Raufoss IL (1926–1930)
* Einar Johansen, Hamar IL (1931–1937)
* Fritz Amundsen, Raufoss IL (1938–1951)
* Jarle Johansen, FK Gjøvik-Lyn (1952–1975)
* Rolf Gjersem, Raufoss IL (1976–1980)
* Kristian Ophus, Brumunddal (1981–1987)

## Referanser




## Kilder
* 
* Arne Flygind (2005): *Fotballen har evig liv: Indre Østland Fotballkrets 1905-2005*.
Glåmdal Fotballkrets

**Glåmdal Fotballkrets** (stiftet 1. februar 1920) er en tidligere krets i Norges Fotballforbund.

Oplandenes Fotballkrets, Gudbrandsdal Fotballkrets, Sør-Østerdal Fotballkrets og Glåmdal Fotballkrets ble slått sammen til Indre Østland Fotballkrets 5. desember 1987.

## Kretsens ledere
* Fred Milde, Kongsvinger (1920–1921)
* Rolf Engebretsen, Kongsvinger (1922–1923)
* Ottar Elseth, Braskereidfoss (1924–1925)
* Hans Årstad, Sander (1926–1927)
* Even Evensen, Grue (1928–1929)
* Alfred Sanderengen, Sander (1930–1933)
* Kåre Noer, Brane (1934)
* Reidar Wiger, Kongsvinger (1935–1936)
* Alfred Sanderengen, Sander (1937–1938)
* Harald Larsen, Brane (1939–1950)
* Reidar Mellem, Grue (1951)
* Markus Aasum, Galterud (1951–1956)
* Olav Holth, Magnor (1957–1963)
* Thorbjørn Raaberget, Kirkenær (1964–1968)
* Dagfinn Nordbye, Magnor (1969–1971)
* Årfinn Skjørberg, Skotterud (1972–1975)
* Harald Dagfinrud, Sand IF (1976–1985)
* Rolf Svesengen, Grue IL (1986–1987)

## Referanser


## Kilder
*
Sør-Østerdal Fotballkrets

**Sør-Østerdal Fotballkrets** er en tidligere krets i Norges Fotballforbund.

*Trysil og Engerdal Fotballkrets* ble stiftet 19. juni 1921. Kretsen ble slått sammen med andre klubber i Sør-Østerdal i 1931, og byttet navn til *Sør-Østerdal Fotballkrets*.

Oplandenes Fotballkrets, Gudbrandsdal Fotballkrets, Sør-Østerdal Fotballkrets og Glåmdal Fotballkrets ble slått sammen til Indre Østland Fotballkrets 5. desember 1987.

## Kretsens ledere
* J. M. Remseth, Trysilgutten (1922)
* P. K. Vik, Nordre Trysil IL (1923)
* J. Sand, Heggeriset FK (1924)
* G. Vold, Trysilgutten (1925)
* E. Nordmoen, Lørdal IL (1926–1927)
* O. Berg, Nybergsund IL (1928)
* H. Brændhaugen, Trysilgutten (1929)
* I. Nysæther, Nybergsund IL (1930)
* Agnar Renolen, Åmot IF (1931)
* Erik Østmo, Koppang IF (1932)
* Johan Kristiansen, Koppang IF (1933)
* Helmer Sørholte, Elverum FL (1934–1935)
* Hans Hagen jr, Rena IL (1936)
* Reidar Wiger, Elverum FL (1937–1940)
* Hans Hagen jr, Rena IL (1946)
* Alf Gjelten, Rena IL (1947–1960)
* Sverre Berntsen, Koppang (1961–1967)
* Reidar Kjernet (1968–1969)
* Sverre Berntsen, Koppang (1970)
* Stein Rognerud (1971)
* Birger Stenen (1972–1974)
* Gudmund Hole (1975–1976)
* Reidar Kjernet (1977)
* Juul Omar Jensen, Søre Osen (1978)
* Trygve Brenden, Vestre Trysil IL (1979–1981–?)
* Kai Magne Jensen, Nordre Trysil IL (?–1987)

## Kilder
* 
* *Sør-Østerdal Fotballkrets: 1931-1981: 50 år*
* Arne Flygind (2005): *Fotballen har evig liv: Indre Østland Fotballkrets 1905-2005*.
Nonymodiadelia

* Se Systematisk inndeling

***Nonymodiadelia*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange trebukker. Antennene er noe lengre enn kroppen. Pronotum er trapesformet, kraftig innsnevret ved roten slik at sidekanten danner en tann litt foran roten. Dekkvingene er nesten jevnbrede, med rettvinklede "skuldre" og kraftige punktrader. Beina er nokså spinkle, ikke særlig lange.

## Levevis
Larvene inne i små greiner og kvister.

## Utbredelse
Artene lever på Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini 
******** Slekten *Nonymodiadelia* Breuning, 1958
********* *[[Nonymodiadelia fuscovaria]]* Breuning, 1958
********* *[[Nonymodiadelia lineatopunctata]]* Breuning, 1958

## Kilder
* Liste over slektene
* Katalog med utbredelsesdata 

## Eksterne lenker
* Tegning av en av artene
*
CEASE-terapi

**CEASE-terapi** er en alternativ behandlingsform utviklet av den nederlandske homeopaten Tinus Smits. CEASE er en forkortelse for *Complete Elimination of Autistic Spectrum Expression*.

Ifølge Tinus Smits er 70 % av alle autismediagnoser et resultat av vaksiner, og at disse kan kureres ved å detoksifisere pasientene etter homeopatiske prinsipper. Mange andre sykdommer hevdes også å kunne helbredes med samme behandlingsmetode.

Verken hypotesen om at vaksiner forårsaker autisme eller behandlingen har vitenskapelig støtte.

## Referanser
Conseil constitutionnel

**Conseil constitutionel** (norsk: forfatningsrådet) er en domstol innført med Frankrikes grunnlov fra 1958. Den prøver om lovene er i samsvar med grunnloven og kontrollerer regulariteten av president- og parlamentsvalgene.  Domstolen er selvstendig og står utenfor det alminnelige appellsystem. Den er dermed ikke overordnet Conseil d'État (Høyesterett for forvaltningssaker) eller Cour de Cassation (Høyesterett for alminnelige saker). Domstolens avgjørelser er endelige.

## Sammensetning
Domstolen består av ni medlemmer som velges for en periode på ni år, hvorav en tredel rullerer hvert tredje år. Tre av medlemmene blir utnevnt av Frankrikes president, tre av presidenten i nasjonalforsamlingen og tre av presidenten i senatet. Det er ikke krav om noen bestemt utdannelse for å bli dommer i Conseil constitutionel. Tidligere franske presidenter er automatisk medlemmer av domstolen. Samtlige dommere omfattes av strenge regler om inhabilitet, blant annet i forhold til andre verv.

## Oppgaver og prosedyre

### Oppgaver
Conseil constitutionel tar stilling til grunnlovmessigheten av såvel lovforslag som vedtatte lover. Videre overvåker domstolen rettmessigheten av Frankrikes nasjonale valg. Det dreier seg om valgene av Frankrikes president, parlamentet, folkeavstemninger, gjennomføringen av dem og de valgresultatene som blir kunngjort. Den kontrollerer også parlamentmedlemmenes valgbarhet. Domstolen trer i aksjon dersom et medlem av parlamentet viser seg uegnet for sitt verv, eller det foreligger slik mistanke.

Forfatningsrådet avsier også dom i tvister mellom staten og oversjøiske territorier (Fransk Polynesia, Saint-Barthélemy og Saint-Martin). Presidenten skal konsultere Conseil constitutionel før innføring av unntakstilstand etter grunnlovens § 16.

### Klagerett og dommenes virkning
Enhver borger kan sende klage til domstolen vedrørende uregelmessigheter ved ethvert valg og i spørsmål om de folkevalgtes habilitet.  Domstolen skal høres ved endringer i forfatningen og ved inngåelsen av viktige traktater. I prøvingen av lovers grunnlovmessighet trer domstolen i funksjon etter anmodning fra blant andre presidenten, statsministeren og presidentene i parlamentets to kamre. Domstolen trer også i funksjon etter begjæring fra 60 medlemmer i ett av parlamentets to kamre.

Domstolens avgjørelser er bindende, både for offentlige myndigheter og parlamentet. Dommene kan ikke ankes.

## Referanser
Apsu

**Apsu**, eller **abzu**, var i mesopotamisk kosmogoni det maskuline element som representerte ferskvannet og som blandet seg med saltvannet, Tiamat. Sammen skapte dette par de første menneskene.

## Litteratur
* Helmut Freydank o.a.: *Lexikon Alter Orient. Ägypten * Indien * China * Vorderasien*. VMA-Verlag, Wiesbaden 1997, ISBN 3-928127-40-3.
* Brigitte Groneberg: *Die Götter des Zweistromlandes. Kulte, Mythen, Epen*. Artemis & Winkler, Stuttgart 2004, ISBN 3-7608-2306-8.
* Wayne Horowitz: *Mesopotamian Cosmic Geography*. Eisenbrauns, Winona Lake 1998, ISBN 0-931464-99-4 (*Mesopotamian civilizations*. Bd. 8) S. 306–317, 334-347.
Det vakreste som fins

**«Det vakreste som fins»** er en norsk popballade fra 1988 som ble sunget av Jahn Teigen. Han skrev sangen sammen med Rolf Løvland og Ove Borøchstein. Sangen toppet Norsktoppen i januar 1989, men tok seg ikke inn på VG-lista, Norges offisielle singelliste i forbindelse med utgivelsen. «Det vakreste som fins» har likevel blitt en kjent sang i Norge og er en av Teigens mest populære låter. I 2009 viet NRK-serien *[[Landeplage (TV-serie)|Landeplage]]* et eget program om suksessen bak låten.

## Om sangen
Sangen er en romantisk ballade der Teigen synger at uansett hva som skjer, så er du den vakreste som fins for meg. Låten er fremdeles en populær radiolåt og dukker regelmessig opp i ønskelåt-programmer som *[[Nattradioen]]* og *[[Kjærlighet uten grenser]]*. I perioden 1993–2013 var låten den 70. mest spilte på P4.

«Det vakreste som fins» kom ikke på VG-lista etter utgivelsen, men den kom imidlertid på lista i 2008 – 20 år senere. Årsaken var at sangen fikk fornyet suksess etter at Jahn Teigen framførte den under pausenummeret i Melodi Grand Prix samme år.

Teigen selv fortalte at mange nevner sangen når de skal trekke fram én spesiell Teigen-låt. Men mange kaller den feilaktig «Om det skulle blåse kaldt», noe Teigen hadde mye moro med: «Da sier jeg, for å være litt morsom, 'Hvilken sang er det?' Og da ser du et ansikt som sier 'Hæ? Det er da din sang, det?' Da sier jeg: 'Du tenker kanskje på “Det vakreste som fins”?' Så det er litt forvirring der», sa Teigen i et intervju i 2016.

## Listeplassering

## Referanser
Allround-NM på skøyter junior 1969 for herrer

**Allround-NM på skøyter junior 1969 for herrer** ble avholdt 25. og 26. januar 1969 på Tønsberg stadion, Tønsberg med 30 deltakere.Teknisk arrangør var Tønsbergs Turnforening.

Juniornorgesmester i allround 1969 ble Jan Egil Storholt, Sportsklubben Falken etter 3 distanseseire.

## Sammenlagt herrer junior

## Kilder
*
*

## Eksterne lenker
*
Bolgvatnet

**Bolgvatnet** er Kristiansund kommunes største innsjø, og ligger på øya Frei i Møre og Romsdal. Vatnet har lengderetning omtrentlig nord-sør. Riksvei 70 går langs østsiden av vatnet. Bolgvatnet fungerte som hovedvannkilde i Kristiansund og Frei fra ca. 1914 til 1979  og erstattet Vanndamman, et system med vannmagasiner på byens øyer.   Pr. 2017 er det reservevannkilde, etter Storvatnet i Tingvoll kommune.

Langs vestsiden ruver Freikollenmassivet og i øst Midtfjellet og Kistfjellet. Sør for vatnet ligger Prestmyra og Storbakken. I nord avkjøring til Vadsteinsvika og Vikaneset havhotell. Vannspeilet ligger 66 moh. Største øy Rastholmen ligger på østsiden. Utløpet er i nord til Bolgelva. Vest for pumpestasjonen i sør stikker det ut en halvøy. Lokale kilder har oppgitt største dybde til 16 meter. 

I 1979 fikk Kristiansund vannverk ny vannforsyning fra Straumsnes. 

## Referanser
Sussudio

**Sussudio** er en poplåt skrevet av Phil Collins. Låten var med på Collins soloalbum *No Jacket Required* fra 1985 og ble også utgitt som singel i januar samme år. Både albumet og singelen nådde førsteplass på respektive Billboard-lister.

Filmen *[[American Psycho (film)|American Psycho]]* fremhevet Collins verk i den såkalte trekantscenen.

## Eksterne lenker
*
Notre-Dame de la Garde

**Notre-Dame de la Garde** er en katolsk kirke i Marseille i Frankrike. På den nåværende kirkens plass bygde en prest ved navn Pierre i år 1214 et lite kapell dedisert til jomfru Maria. Den nåværende kirken ble pågebynt i 1853, med Jacques Henri Espérandieu som arkitekt, og ble konsekrert 4. juni 1864.

## Referanser


## Eksterne lenker
*Om kirkens tidlige historie 
*Om kirkens historie årene 1853-1897
Notre-Dame des Vents

**Notre-Dame des Vents** er et kapell i Port-aux-Français, Kerguelens hovedsted.

Det ble pebegynt bygd i 1957, og ble innviet i 1960. Materialet er betong. En statue over Maria med Jesusbarnet står mellom kapellet og viken Golfe du Morbihan. Kapellet er den franske katolske kirkes sørligste gudstjenestelokale.

## Eksterne lenker
* Bilder (fransk)
Finnmark kringkaster

**Finnmark kringkaster ([[Kallesignal|LKI]])**, Finnmark mellombølgesender, var en radiosender for kringkasting på mellombølge i Vadsø i Finnmark drevet av NRK. Sendefrekvens var 648 kHz med en bølgelengde på 429 m. 

Sendingene startet 17. mai 1934.

## Litteratur
*
Myk feil

En **myk feil** er innen elektronikk og databehandling navnet på en type feil som oppstår når et signal eller en dato er feil. Feil kan bli forårsaket av en defekt, vanligvis forstått som enten å være en feil i designet eller konstruksjonen eller en ødelagt komponent. En myk feil er også et signal eller en dato som er feil, men som ikke blir antatt å implisere en slik skade. Etter å ha observert en myk feil, er det ingen implikasjon på at systemet er mindre pålitelig enn tidligere. I romfartsindustrien blir denne type feil kalt en single event upset.

I en datamaskins hukommelse, forandrer en myk feil en instruksjon i programmet eller en dataverdi. Myke feil kan bli fjernet ved hjelp å kaldstarte datamaskinen. En myk feil vil ikke skade systemets maskinvare; den eneste skaden er på dataene som blir prosessert.
Rensvikvatnet

**Rensvikvatnet** er Kristiansund kommunes nest største innsjø. Det ligger på Frei, Møre og Romsdal; sør/sørøst i forhold til tettstedet Rensvik. Fylkesvei 265 (tidligere riksvei 16) går mellom Rensvikvatnet (30 moh); og Lille Rensvikvatnet (28 moh) i øst. Største øy i Rensvikvatnet er Løkvikholmen, i øst og har bebyggelse. Vannet er noe forurenset. Brukes til skøyteløp om vinteren.

## Referanser




## Eksterne lenker
* Kommunens forvaltningsplan for Rensvikvatnet 2013–2018
HC Kometa Brno

**HC Kometa Brno** er en tsjekkisk ishockeyklubb som spiller i den tsjekkiske Extraliga. Klubben kommer fra Brno og har hjemmebane på DRFG Arena. «The Kometa» er et av de riktig klassiske lagene i tsjekkiske liga.

## Meritter
* Tsjekkoslovakiske mestre: 1954-1955, 1955-1956, 1957-1958, 1959-1960, 1960-1961, 1961-1962, 1962-1963, 1963-1964, 1964-1965, 1965-1966

* Tsjekkiske mestre: 2016-2017, 2017-2018

## Kjente spillere
*Vlastimil Bubník
*Jaroslav Jiřík
*Richard Farda
*Josef Černý
*Vladimír Nadrchal
*Vladimír Dzurilla

## Eksterne lenker
*
Pentium FDIV bug

**Pentium FDIV bug** var en prosessorfeil som rammet flyttallsprosessoren i de tidligere utgavene (P5) av Intel Pentium mikroprosessoren. Feilen ble oppdaget i 1994 av professor Thomas R. Nicely ved Lynchburg College. Intel tilskrev feilen manglende entiteter I oppslagstabellen som brukes av desimaltallsenhetens integrerte kretser.

Intel hevdet at den vanlige bruker ville erfare feilen en gang hvert 27.000 år, mens IBM hevdet at den vanlige bruker ville erfare feilen en gang hver 24. dag. Selv om den sjelden ble erfart av de fleste brukere (databladet BYTE estimerte at 1 av 9 desimaltallsdivisjoner med tilfeldige parametere ville produsere feilaktige resultater), ble både feilen og Intels innledende håndtering av emnet hardt kritisert av det teknologiske fellesskap. Mannen som oppdaget feilen har påpekt at ettersom den eksisterte i et år for et populært produkt, indikerer det sannsynligvis at feilen var mindre skadelig enn IBM hevdet.

I desember 1994, tilbakekalte Intel de defekte mikroprosessorer. I januar 1995 kunngjorde Intel «en bot på $475 millioner, tilsynelatende den totale kostnad med å erstatte de mikroprosessorene med feil».

## Referanser
Flukt (TV-serie)

***Flukt*** er en norsk dokumentarserie som gikk på NRK1 i 2017. I serien gir Leo Ajkic et innblikk i hverdagen til mennesker på flukt.

For sin rolle som programleder fikk Ajkic prisen Fritt Ords honnør i 2017 for «hans nyskapende bidrag i TV-serien Flukt, som har skapt stor innsikt i flyktningers situasjon, og tilført innvandrings- og integreringsdebatten nye perspektiver». Under Gullruten 2017 vant serien tre priser: beste dokumentarserie, beste mannlige programleder (Leo Ajkic) og beste regi enkamera (Lasse Gallefoss). Serien og Ajkic var dessuten nominert til publikumsprisen og prisen for beste foto enkamera.

## Referanser
Flukt

**Flukt** kan vise til:

* Flukt (animasjonsfilm) - dansk animasjonsfilm fra 2021
* Flukt (musikkgruppe) – en norsk folkemusikkgruppe
* Flukt (TV-serie) – et norsk dokumentarserie fra 2017
* Flukt (band) – et norsk black metal-band
* Flukt (zoologi) – fugler og andre dyr som flyr i luften

## Se også
* Flyktning
Skyggen (skulptur)

**«Skyggen»** er en skulptur i bronse fra årene 1897–98 av den danske kunstneren Niels Hansen Jacobsen. 

Skulpturen viser en lav, krypende og snikende skikkelse som nesten går i ett med jorden, med menneskelige, men utviskede trekk. I hånden holder Skyggen et timeglass. Ansiktet er i overgangsstadiet mellom kranium og åsyn. 

## Døden
Som et uttrykk for Hansen Jacobsens opptatthet av døden har kunstneren tilføyd følgende ord til skulpturen: 

Døden, snart er den usynlig
gjemmer sig i Vejens Støv
men indhenter og dukker op igen
naar vi mindst venter det
snigende sig stadig i vort Fodspor
umulig at undfly.

«Skyggen» er Hansen Jacobsens symbolistiske hovedverk, og deltok i år 2000 på den store utstillingen *Europa 1900* som Musée d'Orsay arrangerte i Paris. Det finnes en bronsekopi på Statens Museum for Kunst kjøpt i 1924 og som tidligere sto utendørs, samt en foran Vejen Kunstmuseum i Jylland. 

## Referanser
Tringa

* se inndeling

***Tringa*** er en slekt i snipefamilien og består av 13 arter, hvorav 10 er monotypiske. Artene hekker på den nordlige halvkule og overvintrer i Afrika, Amerika og i deler av Oseania.

## Taksonomi
*Tringa* blir av noen regnet å inkludere *[[Actitis]]*, men disse slektene er trolig søstergrupper. *Tringa* inkluderer imidlertid nå de to tidligere anerkjente slektene *[[Heteroscelus]]* (sibirvandresnipe og alaskavandresnipe) og *[[Catoptrophorus]]* (willetsnipe).

## Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).

* Charadriiformes, vade-, måse- og alkefugler
** Chionidi, slirenebbfugler
** Charadrii, lofugler
** Scolopaci (Limicoli), snipefugler
*** Pedionomidae, slettevandrerfamilien
*** Thinocoridae, rypesnipefamilien
*** Rostratulidae, riksesnipefamilien
*** Jacanidae, bladhønsfamilien
*** Scolopacidae, snipefamilien
**** Numeniinae, 
**** Limosinae, 
**** Calidrinae, 
**** Scolopacinae, 
**** Tringinae, 2 tribus, 5 slekter, 19 arter
***** Phalaropodini, 2 slekter, 3 arter
***** Tringini, 3 slekter, 16 arter
****** *[[Xenus]]*, monotypisk
****** *[[Actitis]]*, 2 arter
****** *[[Tringa]]*, 13 arter
******* *[[Skogsnipe|T. ochropus]]*, skogsnipe (monotypisk)
******* *[[Eremittsnipe|T. solitaria]]*, eremittsnipe (2 taxa)
******* *[[Sibirvandresnipe|T. brevipes]]*, sibirvandresnipe (monotypisk)
******* *[[Alaskavandresnipe|T. incana]]*, alaskavandresnipe (monotypisk)
******* *[[Willetsnipe|T. semipalmata]]*, willetsnipe (2 taxa)
******* *[[Gulbeinsnipe|T. flavipes]]*, gulbeinsnipe (monotypisk)
******* *[[Sotsnipe|T. erythropus]]*, sotsnipe (monotypisk)
******* *[[Gluttsnipe|T. nebularia]]*, gluttsnipe (monotypisk)
******* *[[Plystresnipe|T. melanoleuca]]*, plystresnipe (monotypisk)
******* *[[Rødstilk|T. totanus]]*, rødstilk (6 taxa)
******* *[[Grønnstilk|T. glareola]]*, grønnstilk (monotypisk)
******* *[[Damsnipe|T. stagnatilis]]*, damsnipe (monotypisk)
******* *[[Sakhalinsnipe|T. guttifer]]*, sakhalinsnipe (monotypisk)
** Turnici, springvaktelfugler
** Lari, måkefugler

## Referanser




## Eksterne lenker
*
Grønntopptimal

**Grønntopptimal** (*Erpornis zantholeuca*) er eneste arter i slekten ***Erpornis***, som er eneste slekt i underfamilien **Erporninae** i vireofamilien (Vireonidae). Arten var tidligere klassifisert i gruppen med timaler (Timaliidae), men har nylig vist seg å være en basal art i vireofamilien. Fem underarter aksepteres.

## Biologi

Arten lever i Sørøst-Asia og er knyttet til eviggrønn- og montan regnskog i høyder fra havet og opp til .

Grønntopptimalen blir omkring  lang og veier cirka . Fjærdrakten er gulgrønn på oversiden og gråhvit på undersiden. Arten har ei karakteristisk grønn fjærkrone av litt lengre fjær, som også er opphavet til det norske navnet.

Arten regnes som en standfugl og opptrer både solitært, parvis og i små grupper. Kosten består hovedsakelig av små gresshopper og sirisser (Orthoptera), samt andre insekter og larver. Arten eter imidlertid også noe bær (spesielt fiken), frø og nektar.

Arten hekker gjennom hele året, avhengig av underart og utbredelse. Redet bygges normalt 0,5–2 meter over bakken (av og til opp til 5 meter), som ei dyp vugge av gress, mose, småkvist og løv, som tettes og fôres med spindelvev. Detforankres i et tre eller en busk (av og til også bambus) mellom to horisontale greiner. Hunnen legger normalt 2–3 egg, men lite er ellers kjent om inkubasjonstiden og tiden etter klekking.

## Inndeling
Inndelingen under følger HBW Alive og er i henhold til Brewer *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Vireonidae, vireofamilien
***** Pteruthiinae
****** *[[Pteruthius]]*
***** Erporninae
****** *[[Grønntopptimal|Erpornis]]*
******* *[[Grønntopptimal|E. zantholeuca]]*, grønntopptimal
******** *E. z. zantholeuca*, utbredt i Nord-India (Uttarakhand), Nepal, Bhutan, Bangladesh, Sør-Kina og gjennom Sørøst-Asia (unntatt Nord-Thailand og Indokina)
******** *E. z. tyrannulus*, utbredt i Sørøst-Kina (Yunnan og Guizhou østover til Jiangxi og Fujian, inkludert Hainan og Hongkong), Taiwan, Nord-Thailand og det nordlige Indokina
******** *E. z. canescens*, utbredt i Sørøst-Thailand og Sørvest-Kambodsja
******** *E. z. saani*, utbredt på Nordvest-Sumatra
******** *E. z. brunnescens*, utbredt på Borneo inkludert Pulau Laut
***** Vireoninae

## Referanser




## Eksterne lenker
*
Lauvhaugdammen

**Lauvhaugdammen** ligger øst for Rensvik i Kristiansund kommune, Møre og Romsdal. Vannet er delvis oppdemmet fra mange år tilbake; firmaet Algea brukte vannet derfra til mottaket sitt i Omsundet/Kvalvika. Firmaet foredler for øvrig; tang og tare. I dag er mye av dammen gjengrodd. Vannspeilet ligger 60 moh.. 

Dammen får tilsig gjennom *Draboelva*, fra et større vann lenger vest på øya Frei, Drabovatnet. Også dette er oppdemt. 

## Referanser
Drabovatnet

**Drabovatnet** eller **Svartvatnet** er den tredje største innsjøen i Kristiansund kommune i Møre og Romsdal. Den ligger på Frei. Vatnets plassering er vest for fylkesvei 265 ved Nerlandsflata. Vannet er todelt med ett vestlig og ett østlig basseng, bare en smal passasje binder de sammen.  Utløpselva, Drabloelva, renner til Kvalvika.  

Drabovatnet er forholdsvis fiskerikt. 

## Referanser
Pteruthius

* brunpanneprakttimal
* grønnprakttimal
* gulkinnprakttimal
* hvitbrynprakttimal
* jungelprakttimal
* svarthodeprakttimal

***Pteruthius*** (prakttimaler) er en slekt med spurvefugler i vireofamilien (Vireonidae). Slekten er eneste slekt i underfamilien **Pteruthiinae** og består av seks arter (21 taxa), som alle er knyttet til den tempererte eviggrønne løvskogen i fjellene i Sør-Asia og Sørøst-Asia, inkludert i Himalaya.

## Biologi
Artene i *Pteruthius* blir omkring 11,5–20&nbsp;cm lange og veier gjerne 10–48 g. Alle har kort, kraftig nebb med en karakteristisk krok på tuppen av overnebbet. Utfargingen av fjærdrakten varierer mellom kjønnene (kjønnsdimorfisme) og artene. Vokaliseringen er enkel og monoton.

## Taksonomi
*Pteruthius* ble tidligere klassifisert i timalfamilien (Timaliidae), men det viste seg å være feil. Den ble flyttet til vireofamilien etter at genetiske studier demonstrerte at gruppen var basale vireoer.

Ifølge Jønsson *et al.* (2016) splittet trolig *Pteruthius* fra resten av gruppen for omkring 23 millioner år siden. På grunn av relativt stor genetisk avstand til resten av vireofamilien har noen ytret at *Pteruthius* kanskje bør plasseres i sin egen familie, men dette savner i øyeblikket allmenn aksept.

### Inndeling
Inndelingen under følger HBW Alive og er i henhold til Brewer *et al.* (2017). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Vireonidae, vireofamilien
***** Pteruthiinae
****** *Pteruthius*
******* *[[Svarthodeprakttimal|P. rufiventer]]*, svarthodeprakttimal
******* *[[Jungelprakttimal|P. aeralatus]]*, jungelprakttimal
******* *[[Hvitbrynprakttimal|P. flaviscapis]]*, hvitbrynprakttimal
******* *[[Grønnprakttimal|P. xanthochlorus]]*, grønnprakttimal
******* *[[Gulkinnprakttimal|P. melanotis]]*, gulkinnprakttimal
******* *[[Brunpanneprakttimal|P. aenobarbus]]*, brunpanneprakttimal
***** Erporninae
***** Vireoninae

## Litteratur
* 

## Referanser




## Eksterne lenker
*
Otto Bjørvik Pleym

**Otto Bjørvik Pleym** (født 29. august 1914 på Nyborg, død 14. september 1983) var en norsk lokalpolitiker for Høyre.

Pleym var av yrke forretningsfører, poståpner og mangeårig trygdesjef i Nesseby. Fra 1951 til 1975 var han kommunestyremedlem i Nesseby, herunder kommunens ordfører i perioden fra 1968 til 1971.

## Referanser
Skepta

**Joseph Junior Adenuga** (født 19. september 1982), bedre kjent under artistnavnet **Skepta**, er en engelsk grime-artist, låtskriver, plateprodusent og produsent av musikkvideoer. Adenuga ga ut sitt debut-studioalbum *Greatest Hits *i 2007 og hans andre, Microphone Champion i 2009, begge som uavhengig utgivelse. Hans tredje studioalbum *[[Doin' It Again]] *ble utgitt i 2011 av AATW. Det fjerde studioalbumet, Konnichiwa, ble utgitt 6. mai 2016 og vant Mercury-Pris i 2016.

Adenuga har hevdet at 'DIY' musikk er fremtiden og uttalte i *Time Out* magazine: «Jeg er ikke en rapper. Jeg er en aktivist.» Hans innflytelse på moderne britisk populærkultur ga han plass i Debretts liste over de mest innflytelsesrike mennesker i Storbritannia i 2017.

## Diskografi

### Studioalbum
* *[[Greatest Hits (Skepta-album)|Greatest Hits]]* (2007)
* *[[Microphone Champion]]* (2009)
* *[[Doin' It Again]]* (2011)
* *[[Konnichiwa]]* (2016)
* *[[Ignorance is Bliss]]* (2019)

### Mixtape
* *Joseph Junior Adenuga* (2006)
* *Been There Done That* (2010)
* *Community Payback* (2011)
* *Blacklisted* (2012)
* *The Tim Westwood Mix* (2015)

## Referanser




## Eksterne lenker
* 
* 
* 
*
Angra do Heroísmo

**Angra do Heroísmo** (norsk meningsoversettelse: heltemotets bukt) er en portugisisk by på øya Terceira, som er en del av Azorene. Byen har ca. 35 000 innbyggere. 

Tilnavnet *do Heroísmo* ble tildelt byen i 1829 av dronning Maria II, etter byens standhaftige kamp mot Marias motstander Miguel av Portugal. Dronning Maria søkte selv tilflukt her fra 1830 til 1833.

Angra do Heroísmo er Azorenes eldste by, og fikk bystatus i 1534. Samtidig ble byen av pave Paul III opprettet som bispesete i Angra bispedømme. Byggingen av katedralen begynte i 1570. Den ble sterkt skadet under et jordskjelv i 1980, og i 1982 falt begge tårnene ned. Etter en restaurering ble kirken innviet på ny i 1985.

Festningene San Sebastião og San João Baptista er unike eksemplarer av militærarkitektur.

Byen har eget universitet med to fakulteter. Angra var en viktig mellomstasjon for den transatlantiske handel og for handelen mot Øst-Asia. Bykjernen ble i 1983 oppført på UNESCOs liste over verdens kulturarv. UNESCO la vekt på at byen er «an outstanding example of a creation linked to the maritime world, within the framework of the great explorations» og «directly and tangibly associated with an event of a universal historic significance: the maritime exploration which permitted exchanges between the great civilizations of the Earth».

## Bilder

Fil:Igr se angra 1.jpg|Katedralen.
Fil:Fortaleza de São João Baptista, Monte Brasil, ilha Terceira, Açores, Porta de Armas.jpg|São João Baptista-festningen på Brasil-høyden.
Fil:AngraUni3.jpg|Universitetet.


## Referanser
Tupolev ANT-1

**Tupolev ANT-1** var Andrej Tupolevs første fly, basert på hans arbeid med snøsleder og båter. Han hadde tenkt å bruke det for å teste sine idéer, og hjelpe russerne til korrekt bruk av metall i bygging av fly.

## Konstruksjon og utvikling
ANT-1 var Tupolevs første fly. Det ble bygget i metall, tre og aluminium. Aluminium ble brukt i vingeribbene, høyde- og sideror og et par andre mindre områder. De andre områdene, som bar vekten var laget av tre, kledd med med stoff som dekket skroget og vingene.

## Operativ historie
ANT-1 ble først fløyet på Ekaterininskaya Square, nå Krasnokazarmenaya Street. Det ble testfløyet ofte i løpet av de neste to år. Det ble deretter lagret fra slutten på 1930-tallet og tidlig til 1940-tallet, da det ble hengt opp under taket. Men under andre verdenskrig, forsvant det før krigen sluttet. Det er ikke kjent hva som hadde skjedd, selv om det er sannsynlig at det ble ødelagt av tyskerne i deres marsj mot Moskva i løpet av sommeren 1941 sammen med andre Tupolev-fly. Siden det var det eneste som ble bygget, er det ingen gjenværende ANT-1 i dag.

## Operatører
;  Sovjetsamveldet
* Tupolevfabrikken.

## Eksterne lenker
* ANT-1
Nord-Østerdal Fotballkrets

**Nord-Østerdal Fotballkrets** (stiftet 27. desember 1919) er en tidligere krets i Norges Fotballforbund.

Trondheim Fotballkrets, Fosen Fotballkrets og Nord-Østerdal Fotballkrets ble slått sammen med Sør-Trøndelag Fotballkrets 14. desember 1986.

## Kretsens ledere
* G. Evensen, Røstvangen (1920)
* T. Waal, Tynset IF (1921)
* O. Larsen, Tynset IF (1922)
* O. Mortensen, Tynset IF (1923–1924)
* T. Gjelten, Alvdal IL (1925)
* J. Krog, Røros FL (1926)
* Alfred Kokvold, Bergmann (1927)
* Olaf Maageng, Tynset IF (1928)
* Alfred Kokvold, Bergmann (1929)
* Alfred Svensk, Bergmann (1930)
* Nils Godtland, Tynset IF (1931–1932)
* E. Ødegaard, Bergmann (1933)
* J. M. Telnes, Gå-På (1934–1935)
* H. Thoresen, Alvdal IL (1936)
* Sverre Bjørgum, Bergmann (1937)
* Nils Godtland, Tynset IF (1938–1939)
* E. Husan, Alvdal IL (1940)
* Erik Dalsheim, Tynset IF (1946–1947)
* Kolbjørn Moen, Ytre Rendal IL (1948–1949)
* Konrad Dahl, Røros IL (1950)
* Erik Gjelten, Tynset IF (1951–1952)
* Per Reppe, Tolga (1953–1954)
* Erling Måna, Alvdal IL (1955)
* Håkon Halvorsen, Os IL (1956)
* Magne Smedås, IL Nansen (1957)
* Olav Tamnes, Brekken IL (1958)
* H. A. Mortensen, Tynset (1959)
* E. Bull Aakrann, Tynset (1960)
* Leif Ericsson, Røros IL (1961–1963)
* Helmer Støen, Kvikne IL (1964–1965)
* Aage Aas, Røros IL (1966–1967)
* David Engan, Ålen (1968–1969)
* Arne Harald Maana, Alvdal IL (1970–1971)
* Tore Christoffersen, Os IL (1972–1975)
* Magne Løkken, Folldal IF (1976–1981)
* Arne Harald Maana, Alvdal IL (1982–1985)
* Magne Løkken, Folldal IF (1986)

## Referanser


## Kilder
*
Ghostpoet

**Obaro Ejimiwe** (født 1983), også kjent under artistnavnet **Ghostpoet**, er en britisk vokalist og musiker innenfor elektronika og alternativ rock. To av hans første album ble nominert til Mercury-prisen – en årlig musikkpris gitt til det beste musikkalbumet i Storbritannia og Irland.

## Historie
I juni 2010 ga Ghostpoet ut sin første EP, *The Sound of Strangers*, på Brownswood Recordings. Den fikk omtale i The Guardians «New Band of the Day».

Ghostpoets første singel, *Cash & Carry Me Home*, ble utgitt i januar 2011. Den ble etterfulgt av debutalbumet *Peanut Butter Blues & Melancholy Jam* i februar samme år, og singel nummer to, *Survive It*, i mai.

I 2011 spilte han support for elektronikabandet Metronomy og singer-songwriteren Jamie Woon på deres turneer, og opptrådte blant annet på festivalene Glastonbury, Sónar, Latitude, Secret Garden Party og Bestival. Samme år var Ghostpoet blant de nominerte til Mercury-prisen – en årlig musikkpris gitt til det beste musikkalbumet i Storbritannia og Irland.

Ghostpoets andre album, *Some Say I So I Say Light, *ble utgitt i mai 2013. Albumets første singel, «MSI musmiD», ble gjort tilgjengelig som en gratis nedlasting fra SoundCloud i februar. Singel nummer to fra denne plata, «Meltdown», kom i mars.

Hans tredje album, *Shedding Skin*, kom i 2015, og inneholdt gjesteopptredener av Nadine Shah, Etta Bond, Mélanie De Biasio, Lucy Rose og Paul Smith. Albumet ble nominert til Mercury-prisen i 2015.

### Ghostpoet i populærkultur & gjesteopptredener
Ghostpoets låt «Finished I Ain't» ble brukt i dataspillet ''Sleeping Dogs'' (Square Enix).

Ghostpoet bidro på Massive Attacks låt «Come Near Me».

## Diskografi

### Album

### Singler i utvalg

### EPer i utvalg

### Remikser i utvalg

### Gjesteopptredener i utvalg

## Referanser


## Eksterne lenker
* 
*
«Lennuk»

**«Lennuk»** er et maleri fra 1910 av den estiske kunstner Nikolai Triik (1884–1940).

Det forestiller *Lennuk*, Kalevipoegs magiske skip som kunne seile til lands som til vanns, fra det estiske nasjonalepos Kalevipoeg. Det vikinglignende skipet er omgitt av nordlys og på reise mot verdens ende. Maleriet er et av Triiks mest berømte. Det tredelte bilde måler 73.8&nbsp;cm by 137&nbsp;cm er skapt i art nouveau-perioden. Det er del av Eesti Kunstimuuseum og kan ses på Kumu i Tallinn.

## Referanser
«Liigkasuvõtja surm. Kratt»

**«Liigkasuvõtja surm. Kratt»** (norsk: «Pantelånerens død. Gnom») er et klassisk, modernistisk maleri fra 1906 av den estiske maleren Aleksander Promet (1879–1938).

## Motiv
Bildet viser en lang, tynn  mann med hvitt hår ikledt en kjortel sittende på gulvet. Ansiktet er vendt oppad med et desperat uttrykk og det faller gullmynter fra de forkrampede hendene hans. Til høyre for mannen ses en skattekiste med flere penger, juveler og smykker. Foran mannen står et sort, reklete monster med vinger og hanehode med lange armer hvorav den ene har lagt seg om mannens hals.  Monsterets hode er omgitt av en lyskule.

Bildet tilhører Eesti Kunstimuuseum og kan ses på Kumu i Tallinn.

## Referanser
Etterspørselens krysspriselastisitet

**Etterspørselens krysspriselastisitet**, ofte bare kalt **krysspriselastisitet**, er i konsumentteori et mål på hvor responsiv, eller elastisk, etterspørselen etter et gode er når prisen på et annet gode endres (alt annet like). Etterspørselens krysspriselastisitet er et relativt mål, nærmere bestemt hvor mange prosent etterspørselen etter godet endres når prisen på det andre godet endres med én prosent.

Dersom krysspriselastisiteten mellom to goder er negativ, kalles godene komplementære. Komplementære goder er typisk goder som konsumeres sammen, slik som kjøttkaker og brun saus. En prisøkning på det ene det derfor andre mindre attraktivt å konsumere det andre også.

Varer med positiv krysspriselastisitet kalles substitutter. Økt pris på det ene fører da til at man skifter over til det andre. Is og sjokolade kan være eksempler på substitutter.

De langt fleste goder er imidlertid hverken substitutter eller komplementer til hverandre. Konsumet av de to godene skjer uavhengig av hverandre, og disse godene kalles derfor uavhengige goder. Uavhengige goder vil ha krysspriselastisitet (tilnærmet) lik null.

## Referanser


## Litteratur
* McConnell, Campbell R.; Brue, Stanley L.; Flynn, Sean M. (2009). *Economics: Principles, Problems, and Policies* (18. utgave). New York: McGraw-Hill. .
Douglas XB-19

**Douglas XB-19** var et amerikanskprodusert eksperimentelt langdistansebombefly, som opererte mellom 1941 og 1946. I bruksperioden var flyet det største bombeflyet man hadde bygd for United States Army Air Forces, men ble forbigått i størrelse av Convair B-36 omtrent samtidig med utfasingen i 1946. Flyet ble opprinnelig gitt betegnelsen **XBLR-2** (*experimental bomber long range*).

## Konstruksjon og utvikling
XB-19-prosjektet var ment å teste flyegenskaper og konstruksjonsteknikker for gigantiske bombefly. Til tross for at fremskritt i teknologi gjorde XB-19 utdatert før den ble fullført, og at produsenten Douglas Aircraft ønsket å avbryte det kostbare prosjektet, følte Army Air Corps at prototypen ville være nyttig for testing. Byggingen tok så lang tid at konkurransen om kontrakter for XB-35 og XB-36 fant sted to måneder før XB-19 fløy for første gang.

Flyet fløy for første gang 27. juni 1941, mer enn tre år etter at byggekontrakten ble tildelt. I 1943 ble Wright R-3350 motorer erstattet med en Allison V-3420-11 V-motor. Etter ferdigstillelse av testing av XB-19, ble det øremerket for konvertering til fraktfly, men de nødvendige endringene ble ikke fullført, og flyet fløy for siste gang den 17. august 1946. Det ble til slutt kondemnert i Tucson i juni 1949.

## Bevarte flydeler

Det nyetablerte U.S. Air Force hadde planer om å spare XB-19 for visning i fremtiden, men i 1949 hadde ikke luftforsvaret et program for å lagre historiske fly, og Air Force Museum var ennå ikke blitt opprettet. XB-19 ble derfor hugget opp, men to av dets enorme hovedhjul ble tatt vare på. Et ble satt på utstilling i Hill Aerospace Museum på Air Force Base i Ogden, Utah og det andre har vært utstilt på National Museum of the United States Air Force i Dayton, Ohio i «Early Years Gallery» 

## Referanser


## Eksterne lenker
* Douglas XB-19
Mindreverdig gode

Et **mindreverdig gode** er i konsumentteorien et økonomisk gode hvis etterspørsel synker når inntekten stiger, og vice versa (alt annet like). Et gode kan her forstås som en vare eller tjeneste. For mindreverdige goder vil etterspørselens inntektselastisitet være negativ. Det motsatte av et mindreverdig gode er et normalt gode. For disse godene stiger etterspørselen når inntekten stiger, og motsatt.

De fleste goder vil være normale goder. Mindreverdige goder er typisk goder som konsumenten erstatter med mer attraktive goder når inntekten øker. For eksempel kan langdistansereiser med buss tenkes å være et mindreverdig gode, ettersom høyere inntekt gjør mer attraktive alternativ tilgjengelige, for eksempel flyreiser.

## Referanser


## Litteratur
* McConnell, Campbell R.; Brue, Stanley L.; Flynn, Sean M. (2009). *Economics: Principles, Problems, and Policies* (18. utgave). New York: McGraw-Hill. .
Hill Aerospace Museum

**Hill Aerospace Museum** ligger i Roy i Utah. Det er et U.S. Air Force museum som er en del av United States Air Force Heritage Program. Muséet ligger ved I-15 i nærheten av Hill Air Force Base.

## Flyet
Samlingene omfatter en rekke fly fra hele verden.
Blant de mange fly som er utstilt er Boeing B-17 Flying Fortress, Lockheed SR-71 Blackbird, Fairchild-Republic A-10 Thunderbolt, og et av de første operative Lockheed Martin F-16 Fighting Falcon

Museet er delt inn i fem utstillinger som fokuserer på ulike epoker i flyets historie.

De utstilte gjenstandene viser både luftfarten generelt og historien om Hill Air Force Base, og gir besøkende et unikt perspektiv på vekst og utvikling av Hill Air Force Base sammen med utviklingen av flyets teknologi.

## Forskning og bibliotek
I tillegg til sin samling av fly fra hele verden, huser Hill også generalmajor Rex A. Hadleys forskningsbibliotek og arkiv, som inneholder en stor mengde teknisk og historisk informasjon relatert til de utstilte fly. For tiden er biblioteket ikke tilgjengelig for allmennheten.

## Eksterne lenker
*
Johan Nilsen Nøis

**Johan Nilsen Nøis** (1884–1958) var en norsk fangstmann.   

Nøis tilhørte første generasjon av fangstfamilien Nøis fra Andøya, som i perioden 1900 til 1965 utførte fangstovervintringer på Spitsbergen. Han gjennomførte 18 overvintringer på Svalbard, og den første overvintringen fant sted i fangstsesongen 1904–1905.

Flere stedsnavn i de polare sonene er oppkalt etter fangstfamilien Nøis fra Andøya i Vesterålen.

Johan Nilsen Nøis var bror til fangstmannen og ishavsskipperen Daniel Nøis.

## Ekspedisjoner (utvalg)
I 1913 deltok fangstfamilien Nøis i redningsaksjonen som ble iverksatt for å finne den tyske offiseren Schrøder-Stranz på Nordaustlandet. Kaptein Arve Staxrud ledet dette redningsarbeidet.

Johan Nilsen Nøis deltok i polarforsker Adolf Hoels ekspedisjoner for å kartlegge Svalbard, før Svalbardtraktaten ble inngått 9. februar 1920 i  Paris.

I 1928 deltok fangstfamilien Nøis i redningsaksjonen for å finne polfarer Umberto Nobile på Svalbard.

## Fangstovervintringene
I perioden fra 1900 til 1965 er det registrert om lag 1000 fangstovervintringer på Svalbard. Minst 25 menn og fire kvinner fra fangstfamilien Nøis sto for mer enn 15 % av disse.

### Stedsnavn i de polare sonene knyttet til fangstfamilien Nøis
Norsk Polarinstitutt har forfattet en liste over stadnamn i norske polarområde som knyttes til fangstfamilien Nøis.
* Nois-Tal
* Sassen
* Bruce Hut
* Nøisvannet
* Tangbergøya
* Nøisdalen 
* Janssonhaugen 
* Danielodden 
* Nøisbåen
* Hilmarbekken 
* Texas bar
* Fredheim 
* Nøisbreen
* Ardennebreen 
* Hilmarfjellet 
* Coloradofjella
* Nøisdal 
* Hundkollen 
* Vårfluesjøen 
* Daniel Nøisodden
* Nisjakollen 
* Kalotten 
* Rejmyrefjellet
* Blomsterselbåen 
* Storgjelet   

### Fangstmann Hilmar Nøis
Johan Nøis, Daniel Nøis og Martin Nøis tok med nevøen, fangstmannen Hilmar Nøis, til hans første fangstovervintring på Svalbard i 1909–10 sesongen. Hilmar Nøis gjennomførte 38 overvintringer på Svalbard. Fangstmann Hilmar Nøis felte rundt 300 isbjørner og fangtsfamilien Nøis har trolig felt et rekordstort antall isbjørn.  

Sammen med professor Werenskiold og dosent Adolf Hoel har Nøis vært med på kartleggingen av Svalbard.

### Fangstdagbøker fra Spitsbergen
To fangstdagbøker etter Johan Nilsen Nøis fra fangstsesongene 1909–10 og 1910–11 på Spitsbergen er deponert til Statsarkivet i Tromsø.

## Referanser


## Eksterne lenker
* Nordpol.no
Maximilian Streck

**Maximilian Streck** (født 18. oktober 1873 i Pfarrkirchen ved Passau i Tyskland, død 25. mars 1945 i Fürstenfeldbruck) var en tysk gammelorientalist.

## Liv og virke
### Bakgrunn
Maximilian Streck var advokatsønn. Han gikk i folkeskolen og så gymnasiet i Straubing og studerte fra 1893 «''Orientalistik''» ved universitetene i München og Leipzig, der han i særdeleshet tok inntrykk fra Albert Socin og Heinrich Zimmern.

### Oldtidsforsker
I 1898 ble han promovert til dr.phil. i Leipzig. Så dro han tilbake til Universität München og habiliterte seg der i 1900 under Fritz Hommel i semittisk filologi. Enda semme år flyttet han over til universitetet i Berlin, of til sommersemesteret 1905 til universitetet i Straßburg.

I 1908 ble Streck kalt til overordentig professor for semittisk filologi, tyrkisk og nypersisk ved Universität Würzburg. I 1916 ble ekstraordinariatet gjort opp til en egen lærestol og Streck utnevnt til ekstraordinær professor med ordinarie professors rang, tittel og rettigheter. Streck ble i dette embede til han ble emeritert i 1939. 

Under den nazistiske periode stilte han sin forskning inn i en retning som passet med makthaverne. Med hans emeritering opphørte det orientalske fakultet i Würzburg å bli så sterkt kontekstualisert innen dette ideologiske og kulturelle klima.

Som forsker og akademisk lærer var Streck generalist. Han spesialiserte seg på den nærasiatiske storregions skriftlige etterlatenskaper og rekonstruerte på dette grunnlag de tilhørende regioners oldtidshistorie. Hans omfattende, utførlig kommenterte edisjon av skrifter fra Assurbanipals tid (publisert 1916) er et grunnleggende verk av vedvarende verdi og betydning.

## Skrifter i utvalg
* *Armenien, Kurdistân und Westpersien, nach den babylonisch-assyrischen Keilinschriften*. Leipzig 1898 (Teildruck der Dissertation)
** Armenische Übersetzung: *Hayastan, K'rdastan ew Arewmtean Parskastan babelakan-asorestaneay sepagrerow hamajayn*. Wien 1906
* *Die alte Landschaft Babylonien nach den arabischen Geographen*. Zwei Teile, Leiden 1900–1901 (erweiterte Habilitationsschrift). Nachdruck Frankfurt am Main 1986
* *Keilinschriftliche Beiträge zur Geographie Vorderasiens*. Berlin 1906
* *Assurbanipal und die letzten assyrischen Könige bis zum Untergange Niniveh’s*. Drei Teile, Leipzig 1916. Nachdruck Leipzig 1975
** Teil 1: *Einleitung: Das urkundliche Material, Chronologie und Geschichte*
** Teil 2: *Texte: Die Inschriften Assurbanipals und der letzten assyrischen Könige*
** Teil 3: *Register: Glossar, Verzeichnis der Eigennamen, Schluss-Nachträge und kleinere Berichtigungen*
* *Seleucia und Ktesiphon*. Leipzig 1917

## Referanser


## Litteratur
* Ludmilla Hanisch: *Die Nachfolger der Exegeten. Deutschsprachige Erforschung des Vorderen Orients in der ersten Hälfte des 20. Jahrhunderts*. Harrasowitz, Wiesbaden 2003, S.&nbsp;208.

## Eksterne lenker

* 
* Kurzbiografie und Bild von Maximilian Streck auf der Homepage der Altorientalistik an der Universität Würzburg
Etterspørselens inntektselastisitet

**Etterspørselens inntektselastisitet**, ofte bare kalt **inntektselastisitet**, er i konsumentteori et mål på hvor mye etterspørselen etter et gode endres når inntekten endres, alt annet like. Et gode kan her forstås som en vare eller tjeneste. Etterspørselens inntektselastisitet er et relativt mål, nærmere bestemt hvor mange prosent etterspørselen etter godet endres når inntekten endres med én prosent.

De fleste goder har positiv inntektselastisitet, og slike goder kalles normale goder. Positiv inntektselastisitet vil si at høyere inntekt fører til større konsum av godet, og vice versa.

Goder med negativ inntektselastisitet kalles mindreverdige goder. Da synker konsumet av godet når inntekten øker, og motsatt. Et eksempel på et mindreverdig gode kan være reiser med langdistansebuss. Høyere inntekt gjør at konsumenten kan erstatte konsumet av dette godet med mer attraktive alternativ, som flyreiser.

## Referanser


## Litteratur
* McConnell, Campbell R.; Brue, Stanley L.; Flynn, Sean M. (2009). *Economics: Principles, Problems, and Policies* (18. utgave). New York: McGraw-Hill. .
Tvindehaugen

**Tvindehaugen** er ei tidligere turisthytte i Vang kommune i Innlandet. Hytta var Den Norske Turistforenings første turisthytte i Jotunheimen.

Den ble oppført i 1870 på østsida av innsjøen Tyin i Vest-Jotunheimen. Den ble nedlagt 1901 og flyttet til Bygdin, hvor Tvindehaugen danner en del av Torfinnsbu. Ei minnestøtte ble reist i 1943 på de gamle tuftene ved Tyin, like ved bilveien.

## Kilder
Inntekt-konsum-kurve

**Inntekt-konsum-kurven** er i konsumentteori en kurve som viser konsumsammensetningen av to goder for en konsument for forskjellige inntektsnivåer. Mengden konsumert av hvert gode plottes langs første- og andreaksen, og kurven består av de kombinasjonene av goder konsumenten velger for hvert inntektsnivå.

I konsumentteori er inntektseffekten endringen i konsum som skyldes endring i konsumentens realinntekt (kjøpekraft). Endringen i realinntekt kan komme fra ytre faktorer (som endring i lønn) eller endringer i prisen på et gode. Ved en prisendring på et gode vil det også være en substitusjonseffekt. En endring i prisen på et gode vil føre til at helningen på budsjettlinjen endres, mens en endring som følge av ytre faktorer vil føre til en parallellforskyvning av budsjettlinjen.

## Referanser